smcproject/ml-wiki-sentences huggingface dataset:
ഹീബ്രുഭാഷയിലെ അലെഫ് (Aleph), അറബി ഭാഷയിലെ അലിഫ, ലത്തീൻ - ഗ്രീക്ക് ഭാഷകളിലെ 'ആൽഫ' (Alpha) എന്നിവയും ഇംഗ്ലീഷിലെ 'എ' (A)യും പ്രതിനിധാനം ചെയ്യുന്നത് 'അ'യുടെ ഉച്ചാരണത്തെയാണ്.
ബ്രാഹ്മി , ഖരോഷ്ഠി , ഗ്രന്ഥാക്ഷരം , വട്ടെഴുത്ത് , കോലെഴുത്ത് എന്നീ ലിപിമാലകളെല്ലാം ആരംഭിക്കുന്നത് 'അ'യിൽ ആകുന്നു.
വ്യഞ്ജനാക്ഷരങ്ങളുടെ കൂടെ സ്വരം ഉപയോഗിക്കുമ്പോൾ അവയുടെ ചിഹ്നങ്ങൾ ഉപയോഗിച്ചാണ് എഴുതുന്നത്.
ഉദാഹരണത്തിന് ക്+ഇ, ക്+ഉ, ക്+ഒ എന്നിവ യഥാക്രമം കി, കു, കൊ, എന്നിങ്ങനെ.
എന്നാൽ ഇത്തരം സ്വരചിഹ്നം ഇല്ലാത്ത ഒരേഒരു സ്വരാക്ഷരമാണ് 'അ'.
വ്യഞ്ജനാക്ഷരങ്ങൾ അവയുടെ വർണ്ണത്തോടൊപ്പം 'അ' എന്ന അക്ഷരം ചേർന്ന രീതിയിൽ എഴുതുന്നതിനാലാണ് സ്വരചിഹ്നം ഇല്ലാതെ വന്നത്.
ക,ഖ,ഗ തുടങ്ങിയ അക്ഷരങ്ങൾ ക്+അ, ഖ്+അ, ഗ്+അ, എന്ന രീതിയിൽ പിരിക്കാവുന്നവയാണ്.
'ന' (ന്+അ) എന്ന നിഷേധപ്രത്യയത്തിന്റെ നകാരം ലോപിക്കുമ്പോൾ ലഭിക്കുന്ന നിഷേധാർത്ഥം കുറിക്കുവാൻ ഉപയോഗിക്കുന്ന ഒരു അക്ഷരമാണ് 'അ'.
നാമങ്ങളുടെയോ വിശേഷണങ്ങളുടേയോ അവ്യയങ്ങളുടേയോ, ചിലപ്പോൾ ക്രിയകളുടേയോ മുൻപിൽ ചേർത്താൽ വിരുദ്ധാർത്ഥം ലഭിക്കും.
ഉദാഹരണത്തിന് അശക്തൻ, അശുദ്ധം, അക്ഷീണവിക്രമം, തുടങ്ങിയവ.
അതേ സമയം സ്വരങ്ങൾക്കു മുൻപിലാണ് നിഷേധാർത്ഥം കുറിക്കുവാൻ 'അ' ചേർക്കുന്നതെങ്കിൽ 'അൻ' എന്ന് രൂപാന്തരപ്പെടും.
ഉദാഹരണത്തിന് അ+ഇഷ്ടം എന്നത് അനിഷ്ടം (അൻ+ഇഷ്ടം) എന്നായിമാറും.
എന്നാൽ  ഋണീ എന്ന പദത്തിനു മുൻപ് ചേർക്കുമ്പോൾ അഋണി എന്നാണ് എഴുതുന്നത്.
ഉച്ചാരണവും ഉച്ചാരണഭേദങ്ങളും
ഉച്ചാരണസ്ഥാനമനുസരിച്ച് തരം തിരിക്കുമ്പോൾ കണ്ഠ്യം എന്ന വർഗ്ഗത്തിലാണ് സംസ്കൃതവൈയാകരണന്മാർ  'അ' എന്ന വർണത്തെ ഉൾപ്പെടുത്തിയിരിക്കുന്നത്.
കേരളപാണിനീയത്തിന്റെ പീഠികയിൽ ഇതിനെ  കണ്ഠ്യം എന്ന വർഗത്തിലാണ് പെടുത്തിയിരിക്കുന്നതെങ്കിലും പിന്നീട് അതേ ഗ്രന്ഥത്തിൽ തന്നെ  ഇതിന്റെ ധ്വനിമൂല്യം ഔഷ്ഠ്യമാണെന്നും അത് ചിലയിടങ്ങളിൽ ദുഷിച്ച് താലവ്യമാകുമെന്നും പറയുന്നു.
കണ്ഠത്തിൽ നിന്ന്‌ (തൊണ്ടയിൽ നിന്ന്) പുറപ്പെടുന്ന വർണ്ണമായതിനാലാണ് ഇപ്രകാരം തരം തിരിച്ചിരിക്കുന്നത്.
ഉച്ചാരണരീതി തീവ്രയത്നം.
ഭട്ടോജി ദീക്ഷിതർ തുടങ്ങിയ സംസ്കൃതവൈയാകരണൻമാർ ഈ സ്വരത്തിന്റെ ഉച്ചാരണസ്വഭാവത്തെപ്പറ്റി വിശദമായി വിവരിച്ചിട്ടുണ്ട്. 'അ'കാരത്തിന്റെ ഉച്ചാരണം തീവ്രയത്നമാകയാൽ പല വാക്കുകളിലും മാറ്റം വന്നിട്ടുണ്ട്.
മലയാളത്തിൽ 'അ'കാരത്തിന്റെ ധ്വനി ചിലപ്പോൾ 'എ'കാരത്തിന്റെ ഛായയിൽ ആകുന്നു.
ഗന്ധം - ഗെന്ധം, ജനം - ജെനം, ദയ - ദെയ.
ഈ ഉദാഹരണങ്ങളിൽ നിന്നും സംസ്കൃതത്തിലെ മൃദുക്കളോടും മധ്യമങ്ങളോടും ചേർന്ന 'അ'കാരത്തെ മലയാളികൾ ഏതാണ്ട് 'എ'കാരംപോലെ ഉച്ചരിക്കുന്നു എന്നു വ്യക്തമാകുന്നു.
പദമധ്യത്തിലെ 'അ'കാരത്തിലും ഈ 'എ'കാരച്ഛായ വരുന്നു.
വിളക്ക്	--	വിളെക്ക്
അലക്	--	അലെക് പ്രയോഗങ്ങൾ
വിവേചകാർഥത്തിൽ സർവനാമങ്ങളുടെ ആദ്യഭാഗമായി കാണപ്പെടുന്ന അ ഇ ഉ എന്നിവയിൽ പെട്ട ഒരു ചുട്ടെഴുത്താണ് 'അ' എന്ന അക്ഷരം.
വിവേചകമായി ദൂരെയുള്ള  ഒരു വസ്തുവിനെ നിർദ്ദേശിക്കാൻ ഉപയോഗിക്കുന്ന ചുട്ടെഴുത്തായി 'അ' വ്യവഹരിക്കപ്പെടുന്നു.
ഉദാഹരണത്തിന് ‘അവൻ’, ‘അവൾ’, ‘അക്കര’, ‘അപ്പുറം’ തുടങ്ങിയവ പരിഗണിച്ചാൽ 'അ' എന്ന അക്ഷരത്തിന് ‘അടുത്തല്ലാത്ത’ എന്നർഥം ലഭിക്കും.
അ	+	ഇടം	=	അവിടം
അ	+	കുതിര	= 	അക്കുതിര
അ	+	തരം	= 	അത്തരം
പേരെച്ചപ്രത്യയം എന്ന നിലയിലും 'അ' മലയാളത്തിൽ പ്രയോഗിച്ചുപോരുന്നു.
വരുന്നു	+	അ	= 	വരുന്ന
വന്നു	+	അ	= 	വന്ന
വിശേഷണ പ്രത്യയം:
നല്	+	അ	= 	നല്ല
ഒരു	+	അ	= 	ഒറ്റ
നപുംസക ബഹുവചന പ്രത്യയം :
അ	+	അ	=	അവ് =	അവ
നിഷേധാർഥകനിപാതം.
ഇത് സംസ്കൃതത്തിലെ സമ്പ്രദായമാണ്.
സമാസമുള്ളിടത്തു മാത്രമേ ഈ നിപാതം പ്രയോഗിക്കാറുള്ളു.
അ	+	ധർമം	= 	അധർമം
അ	+	ശുദ്ധം	= 	അശുദ്ധം
നിയോജകപ്രകാരാർഥത്തിലുള്ള ഒരു പ്രത്യയം:
പോക്	+	അ	= 	പോക
അറിക്	+	അ	= 	അറിക
ഒരു ആശംസകപ്രകാരപ്രത്യയം
വാഴ്ക്	+	അ	= 	വാഴ്ക
വിജയിക്ക്	+	അ	= 	വിജയിക്ക അർത്ഥങ്ങൾ
അ എന്ന അക്ഷരത്തിന് ബ്രഹ്മാവ് , വിഷ്ണു , ശിവൻ , കാമദേവൻ , വായു , അഗ്നി എന്നീ അർത്ഥങ്ങൾ കല്പിച്ചുവരുന്നു.
അകാരത്തിന് എല്ലാഭാഷകളും വളരെയേറെ പ്രാധാന്യം കല്പിക്കുന്നു. ' ഭഗവദ്ഗീതയിൽ ' കൃഷ്ണൻ 'അക്ഷരാണാമകാരോസ്മി' (അക്ഷരങ്ങളിൽ അകാരമാണുഞാൻ) എന്ന് പറയുന്നതിലൂടെ പണ്ടുമുതല്ക്കേ അകാരത്തിന് മറ്റക്ഷരങ്ങളേക്കാൾ മഹത്ത്വം കല്പിക്കപ്പെട്ടിരുന്നു എന്ന് മനസ്സിലാക്കാം.
അ ഉൾപ്പെടുന്ന ചില വാക്കുകൾ
അ സ്വരാക്ഷരം ആയതിനാൽ പദാതിയിൽ മാത്രമാണ് അതേപടി ഉപയോഗിക്കുന്നത് അല്ലാത്ത പക്ഷം വ്യഞ്ജനത്തിനോട് ചേർന്നോ അവസാനമോ വന്നാൽ ഹിഹ്നം ആയാണ് ഉപയോഗിക്കേണ്ടത് എന്നാൽ അ എന്ന അക്ഷരം പിരിക്കാൻ കഴിയാത്ത വിതം എല്ലാ വ്യഞ്ജനത്തിലും ഇഴ ചേർന്നിരിക്കുന്നതിനാൽ പ്രത്യക സ്വര ഹിഹ്നം ഇല്ല.
അ പദാതിയിൽ അമ്മ അണ്ണാൻ അമ്പിളി അണ്ണൻ അരണ അരവണ അരക്ക് അര അറ അറ്റം അഴ അയ അഴുക്ക് അഴക് അടുപ്പം അരയൻ അരചൻ അരി അടിയൻ അടിമ അരിപ്പ അറപ്പ്
അ പദാതിയിൽ അല്ലാതെ ഒറ്റക്ക് വരുന്നില്ല വ്യഞ്ജനത്തിന് ഒപ്പം മാത്രം ചേർന്ന്വരുന്നു.
അ പദമധ്യത്തിൽ അന്ത്യത്തിൽ കപ്പൽ കടുക്ക കനകം അനക്കം വിലക്കം അവൻ മകൻ ജനന ഗമന നമഹ
വ എന്നത് സ്വയം വ്+അ ആകുന്നു അതു പോലെ എല്ലാ അക്ഷരങ്ങളിലും അ ഉൽച്ചേർന്നു കാണപ്പെടുന്നു അ ഇല്ലാത്ത പദങ്ങളും വാക്കുകളും മലയാളത്തിൽ വിരളമാണ്.
അ മിശ്രിതാക്ഷരങ്ങൾ
അ+അ,അ+ഇ,അ+ഉ ഇത്യാദി ക്രമത്തിൽ അ മറ്റ് അക്ഷരങ്ങളോട് ചേർന്നു നില കൊണ്ടാൽ അപ്രകാരം അ ചേർന്നുണ്ടാകുന്ന അക്ഷരങ്ങൾ കാണുക.
സ്വരാക്ഷരങ്ങൾക്ക് സ്വരാക്ഷരങ്ങളോട് മാത്രമേ ചേരുവാൻ സാധിക്കു.
അ ആ (അ+അ) ഐ (അ+ഇ) എൈ (അ+ഈ) ഔ (അ+ഉ) ഒൌ (അ+ഊ) അഃ (അ+ഹ്) അം (അ+മ്) അറൃ (അ+ഋ) അലൢ (അ+ഌ) അയെ (അ+എ) അയേ (അ+ഏ) അയൈ (അ+ഐ) അവൊ (അ+ഒ) അവോ (അ+ഓ) അവൗ (അ+ഔ) അൿ (അ+ക്) അൻ (അ+ന്)
എല്ലാ അക്ഷരങ്ങളും പൊതുവെ സ്വരാക്ഷരങ്ങളോട് ആണ് ചേരാറുള്ളത്.
എല്ലാ വ്യഞ്ജനങ്ങളും അ ഓട് ചേർന്നാണ് നിലകൊള്ളുന്നത്.
എന്നാൽ അ എന്ന അക്ഷരം മറ്റ് അക്ഷരങ്ങളോടും ചേരാൻ സാധ്യതമാണ്.
ഇത്തരത്തിൽ കൃത്യമായ ഉച്ചാരണം ഉള്ള അക്ഷരങ്ങളും മലയാള വ്യകരണത്തിന്റ അതീനതയിൽ ഇല്ലാത്ത ഉച്ചാരണങ്ങളും അക്ഷരങ്ങൾ വിളക്കി ചേർക്കുന്നതിലൂടെ ഉളവാകുന്നതാണ്.
ഖമർ ചൈനീസ് മുതലായ ഒരുപാട് ഭാഷകളിൽ ഇത്തരത്തിൽ ശുദ്ധമല്ലാത്ത സ്വനിമങ്ങൾ ചേർന്ന് അക്ഷരങ്ങൾ നിലകൊള്ളുന്നുണ്ട് എങ്കിലും മലയാളത്തിൽ ഉച്ചാരണ സ്പഷ്ടവും ശുദ്ധവുമായ സ്വനിമങ്ങൾ മാത്രമാണ് ഉപയോഗിക്കുന്നത്.
കടപ്പാട് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലമ്പം ↑ ↑ ↑
മാധവൻ ഇംഗ്ലീഷ് വിലാസം https://ml.wikipedia.org/wiki/A.
_madhavan
തമിഴ് സാഹിത്യകാരനാണ് അ.
മാധവൻ .
ഇളക്കിയ ചുവടുകൾ എന്ന ലേഖന സമാഹാരത്തിന്  2015 ൽ കേന്ദ്രസാഹിത്യ അക്കാദമി അവാർഡ്‌ ലഭിച്ചു.
തിരുനെൽവേലി സ്വദേശികളായ ആവുടനായകം പിള്ളയുടേയും ചെല്ലമ്മാളിന്റേയും മകനായി 1934 ൽ തിരുവനന്തപുരത്തു ജനിച്ചു.
അച്ഛന്റെ പേരായ ആവുടനായകത്തിന്റെ  ആദ്യാക്ഷരം ചേർത്ത് ആ.
മാധവൻ എന്ന പേര് സ്വീകരിച്ചു.
ചാല സ്‌കൂളിൽ നിന്നും സിക്‌സ്‌ത്‌ ഫോറം പാസായി.
ചിരുകതൈ എന്ന തമിഴ്‌ പ്രസിദ്ധീകരണത്തിൽ വിക്‌ടർ ഹ്യൂഗോയുടെ രചനകൾ മലയാളത്തിൽ നിന്ന്‌ തമിഴിലേക്ക്‌ പരിഭാഷപ്പെടുത്തിയാണ്‌ സാഹിത്യലോകത്തേക്ക്‌ പ്രവേശിച്ചത്‌.
ഡി.എം.കെ. നേതാക്കളായ അണ്ണാദുരെയ്ക്കും എം. കരുണാനിധിക്കുമൊപ്പം പാർട്ടി പത്രമായ മുരശൊലിയിൽ എഴുതിയിരുന്നു.
2002- 07 കാലയളവിൽ കേന്ദ്ര സാഹിത്യ അക്കാദമിയുടെ വിദഗ്‌ധ സമിതി അംഗമായിരുന്നു.
ട്രിവാൻഡ്രം തമിഴ്‌ സംഘത്തിന്റെ സ്‌ഥാപകനും ദീർഘകാലം പ്രസിഡന്റുമായിരുന്നു.
2021 ജനുവരി 5 ന് തിരുവനന്തപുരത്ത് അന്തരിച്ചു.
വട്ടാര വഴക്കം ശൈലി
ബ്രാഹ്മണർ എഴുതുന്നതാണ് സാഹിത്യമെന്നായിരുന്നു തമിഴകത്തെ ശൈലി.
നാട്ടുഭാഷയിൽ വരുന്നതാണ് സാഹിത്യമെന്നും സാധാരണക്കാരന്റെ ചൂടും ചൂരും കണ്ണീരും അനുഭവങ്ങളുമാണ് യഥാർത്ഥ സാഹിത്യമെന്നും പറയുന്നതാണ് വട്ടാരവഴക്കം.
അണ്ണാദുരൈയും മനോൻമണീയം സുന്ദരം പിള്ളയും എം. കരുണാനിധിയും മറ്റും ചേർന്ന് നടത്തിയ ആ പോരാട്ടത്തിന്റെ ഭാഗമായിരുന്നു ആ.
മാധവൻ.
തമിഴ് സാഹിത്യത്തിൽ വട്ടാരവഴക്കം ശൈലി വലിയ വ്യത്യാസമുണ്ടാക്കി.
തമിഴ്‌ പ്രസിദ്ധീകരണങ്ങളിൽ അഞ്ഞൂറോളം ചെറുകഥകളും  150 ൽപരം ലേഖനങ്ങളും രചിച്ചിട്ടുണ്ട്‌.
കാരൂർ നീലകണ്‌ഠപ്പിള്ളയുടെ സമ്മാനം, പി.കെ. ബാലകൃഷ്‌ണന്റെ ഇനി ഞാൻ ഉറങ്ങട്ടെ , മലയാറ്റൂർ രാമകൃഷ്‌ണന്റെ യക്ഷി എന്നിവയും കമല സുരയ്യയുടേയും തകഴി ശിവശങ്കരപ്പിള്ളയുടേയും പൊറ്റക്കാടിന്റേയും ഏതാനും കൃതികളും തമിഴിലേക്ക്‌ വിവർത്തനം ചെയ്‌തിട്ടുണ്ട്‌.
വിദേശ എഴുത്തുകാരുടെ കൃതികളും തമിഴിലേക്ക്‌ മൊഴി മാറ്റി.
നോവലുകൾ പുനലും മണലും കൃഷ്‌ണപ്പരുന്ത്‌ തൂവാനം സാത്താൻ തിരുവസനം നോവലൈറ്റുകൾ എട്ടാവതുനാൾ കാലൈ ചെറുകഥാ സമാഹാരങ്ങൾ കടൈന്തു കഥൈകൾ മോഹപല്ലവി, കാമിനി മൂലം, ആനൈ ചന്തം, മാധവൻ കഥൈകൾ, അറേബ്യ കുതിരൈ, അ.
മാധവൻ കഥൈകൾ, മുത്തുകൾ പാത്ത്‌ പുരസ്കാരങ്ങൾ 2015 ൽ കേന്ദ്രസാഹിത്യ അക്കാദമി അവാർഡ്‌ തമിഴ്‌നാട്‌ സർക്കാരിന്റെ കലൈമാമണി പുരസ്‌കാരം നേടി.
കേരള സർവകലാശാല തമിഴ്‌ വിഭാഗത്തിന്റെ സുവർണ ജൂബിലി പുരസ്‌കാരം തിരുവനന്തപുരം തമിഴ്‌ സംഘത്തിന്റെ സുവർണ ജൂബിലി പുരസ്‌കാരം തമിഴ്‌ സംഘത്തിന്റെ മഹാകവി ഉള്ളൂർ പരമേശ്വരയ്യർ സ്‌മാരക പുരസ്‌കാരം അവലംബം ↑ ↑ 'തമിഴിൽ എഴുതി മലയാളത്തിൽ ജീവിച്ച് ആ. മാധവൻ', മലയാള മനോരമ , 2015 ഡിസംബർ 18, പേജ്-7, കൊല്ലം എഡിഷൻ.
↑ http://www.mangalam.com/print-edition/keralam/388311 ↑ {{ cite web }} :  CS1 maint: bot: original URL status unknown ( link )
അം തിന്നൽ കളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിനോദവും വിജ്ഞാനവും ഇടകലർന്ന ധാരാളം കളികൾ നമ്മുടെ നാട്ടിൽ ഉണ്ട്.
അതിലൊന്നാണു 'അം തിന്നൽ കളി'.
ഈ കളി ഒരു ഭാഷാവിനോദം കൂടിയാണ്.
ആദ്യം ഒരു കുട്ടിയെ നേതാവായി തിരഞ്ഞെടുക്കും.
പിന്നീട് മറ്റ് കുട്ടികളെ വരിവരിയായി ഇരുത്തും.
എന്നിട്ട് ഭക്ഷണസാധനങ്ങളുടെയും അല്ലാത്തവയുടെയും പേരുകൾ നേതാവ് ഇടകലർത്തി പറയും.
ഭക്ഷണസാധനങ്ങളുടെ പേരു കേൾക്കുംബോൾ കുട്ടികൾ 'അം' എന്നു പറയണം.
ഉദാഹരണത്തിന് 'പുട്ട്' എന്നു കേട്ടാൽ 'അം'എന്നു പറയണം.
എന്നാൽ,'കല്ല്' എന്നു കേട്ടാൽ 'അം' പറയാൻ പാടില്ല.
കഴിക്കാൻ കൊള്ളാത്തത്തിന്റെ പേരു കേൾക്കുംബോൾ 'അം' എന്നു പറഞ്ഞാലും കഴിക്കാവുന്നവയുടെ പേരു കേൾക്കുംബോൾ 'അം' എന്നു പറയാതിരുന്നാലും കളിയിൽ നിന്നും പറത്താകും.
ഇതിനോട് സാമ്യമുള്ള മറ്റൊരു കളിയാണ്‌ 'പക്ഷിപറക്കൽ  കളി '.
കുട്ടികളെ വരിവരിയായി ഇരുത്തിയത്തിന് ശേഷം ലീഡർ ഓരോ ജീവികളുടെ പേര് പറയുന്നു ,പേരിനൊപ്പം 'പറ പറ 'എന്നും പറയുന്നു .
പറക്കുന്ന ജീവിയുടെ പേരാണ് പറയുന്നതെങ്കിൽ കുട്ടികൾ പക്ഷിപറക്കുനതുപോലെ രണ്ടു കൈകളുമുയർത്തി ചിറകുപോലെ വീശണം.
എന്നാൽ പറക്കാത്തവയുടെ  പേര് പറയുമ്പോൾ അനങ്ങുന്നവർ കളിയിൽ നിന്ന് പുറത്താകും .
ലിഡർ  പറയുന്നതിന്റെ വേഗം കൂട്ടുബോഴാണ്  കളിയുടെ രസം കൂടുന്നത് .
അംഗദൻ ഇംഗ്ലീഷ് വിലാസം https://ml.wikipedia.org/wiki/Angada
രാമായണത്തിൽ പരാമർശിക്കപ്പെട്ടിട്ടുള്ള ഒരു വാനരനാണ് അംഗദൻ .
വാനരരാജാവായ ബാലിയുടെ പുത്രൻ.
പുരാണങ്ങൾ പ്രകീർത്തിക്കുന്ന പഞ്ചകന്യകമാരിൽ ഒരാളായ താരയാണ് അംഗദന്റെ മാതാവ്.
അംഗദൻ ബൃഹസ്പതിയുടെ അംശാവതാരമാണെന്ന് കമ്പരാമായണത്തിൽ ഒരു സൂചനയുണ്ട്.
അംഗദൻ ദൗത്യകർമത്തിന് പ്രസിദ്ധനാണ്.
സീതാന്വേഷണാർഥം സുഗ്രീവൻ അയച്ച വാനരസേനയിലെ പ്രമുഖാംഗം, തികഞ്ഞ രാമഭക്തൻ, ഹനുമാനെപ്പോലെ ബലവാനും സാഹസികനും ബുദ്ധിശാലിയും വിവേകിയും സമരവിദഗ്ദ്ധനുമായ വാനരസേനാനി എന്നീ നിലകളിൽ വിഖ്യാതനാണ് അംഗദൻ.
ഈ വാനരരാജകുമാരൻ രാമരാവണയുദ്ധത്തിൽ ഇന്ദ്രജിത്തുമായി ഏറ്റുമുട്ടി തന്റെ യുദ്ധ വൈദഗ്ദ്ധ്യവും സ്വാമിഭക്തിയും വ്യക്തമാക്കി.
രാമരാവണ യുദ്ധം ഒഴിവാക്കുവാൻ വേണ്ടി രാമദൂതനായി പോയത് അംഗദനായിരുന്നു.
തദ് അവസരത്തിൽ രാവണനുമായുള്ള സംവാദത്തിൽ അംഗദന്റെ നീതിനിപുണതയും വാക്ചാതുര്യവും തെളിഞ്ഞുകാണാം.
ഈ കഥയെ ആധാരമാക്കി അജ്ഞാതകർതൃകവും അപൂർണവുമായ അംഗദദൂത് എന്ന ഒരു മണിപ്രവാളചമ്പു ലഭിച്ചിട്ടുണ്ട്.
സംസ്കൃതസാഹിത്യത്തിൽ രാമായണകഥയെ ആധാരമാക്കിയുള്ള നിരവധി കാവ്യങ്ങളിൽ അംഗദന്റെ ധീരതയുടെയും നയവൈദഗ്ദ്ധ്യത്തിന്റെയും വർണനകൾ ലഭിക്കുന്നുണ്ട്.
13ആം ദശകത്തിന്റെ അന്ത്യത്തിൽ ജീവിച്ചിരുന്ന സുഭട്ടൻ , അംഗദനെ നായകനാക്കി ദൂതാംഗദം എന്നൊരു കാവ്യം രചിച്ചു.
വാല്മീകിരാമായണം , അധ്യാത്മരാമായണം എന്നീ പ്രസിദ്ധരാമകഥാകാവ്യങ്ങളിൽ അംഗദനെ ഹനുമാന്റെ സഖാവ്, രാമന്റെ സേവകൻ, വാനരൻമാരുടെ സേനാനായകൻ, ആദർശഭക്തൻ എന്നീ നിലകളിൽ പ്രശംസിച്ചിട്ടുണ്ട്.
രാമായണത്തിൽത്തന്നെ ശത്രുഘ്നന്റെ ഒരു പുത്രനും മഹാഭാരതത്തിൽ കുരുക്ഷേത്ര യുദ്ധത്തിൽ പങ്കെടുത്ത ഒരു സേനാനിയും (ദ്രോണപർവം, XXV:38), ഭാഗവതത്തിൽ കൃഷ്ണസഹോദരനായ ഗദന്റെ ഒരു പുത്രനും അംഗദൻ എന്ന പേരിൽ അറിയപ്പെടുന്നു.
അവലംബം ↑ [#Note: The vanara (monkey)  in the image is actually Hanuman talking to Ravana .
The picture depicts a common confusion between the challenge extended by Angada and Hanuman to Ravan.
] ↑ http://mythfolklore.net/india/encyclopedia/angada.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗദൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആർ.എസ്.എസ്. ഫീഡ് ഇംഗ്ലീഷ് വിലാസം https://ml.wikipedia.org/wiki/RSS
സ്ഥിരമായി പുതുക്കപ്പെട്ടുകൊണ്ടിരിക്കുന്ന ബ്ലോഗുകൾ , വാർത്താതലക്കെട്ടുകൾ, ഓഡിയോ, വീഡിയോ തുടങ്ങിയ ഇന്റർനെറ്റ് ഉള്ളടക്കങ്ങളെ ആവശ്യക്കാരിലേക്ക് തൽസമയം എത്തിക്കാനുപയോഗിക്കുന്ന വെബ് ഫീഡ് ഫോർമാറ്റുകളുടെ ഒരു വിഭാഗമാണ് ആർ.എസ്‌.
എസ്‌ എന്നാണ് യഥാർത്ഥ എന്നും വ്യാപകമായി ഉപയോഗിക്കുന്നു).
ഇന്റർനെറ്റിൽ നിമിഷംതോറൂം പ്രസിദ്ധീകരിക്കപ്പെടുന്ന വിവിധങ്ങളായ വിവരങ്ങൾ തരംതിരിച്ച്‌ ആവശ്യക്കാർക്ക് വേണ്ടത്‌ ലഭ്യമാക്കാൻ സൗകര്യം ഒരുക്കുന്ന വെബ്‌ അധിഷ്‌ഠിത സേവനമാണിത്.
ആർ.എസ്‌.
ഡോക്യുമെന്റുകളെ ‘ഫീഡുകൾ’ എന്നോ ‘വെബ്‌ ഫീഡുകൾ’ എന്നോ ‘ചാനൽ’ എന്നോ അറിയപ്പെടുന്നു.
ഒരു വെബ്‌സൈറ്റിലെ വാർത്തകളുടേയും വിവരങ്ങളുടേയും ചുരുക്കമോ പൂർണ്ണ വിവരങ്ങളോ ആർ.എസ്‌.
എസ്. ഫീഡുകളിൽ ഉണ്ടാകും.
ഇഷ്ടമുള്ള വിഷയങ്ങളിലെ ഏറ്റവും പുതിയ വിവരങ്ങൾ അതിവേഗം ലഭിക്കാൻ ആർ.എസ്.എസ്. സൗകര്യം ഉപയോഗപ്പെടുത്താവുന്നതാണ്‌.
നെറ്റിലെ അലച്ചിൽ കുറയ്‌ക്കാൻ ആർ എസ്‌ എസ്‌ ഫീഡുകൾ സഹായിക്കും.
ഓരോ വിഷയത്തിലും താത്‌പര്യമുള്ള വായനക്കാരെ കിട്ടും എന്നുള്ളതിനാൽ ആർ എസ്‌ എസ്‌ ഫീഡുകൾ ലഭ്യമാക്കുന്ന സൈറ്റുകളുടെ എണ്ണം ദിനം പ്രതി വർദ്ധിച്ചു കൊണ്ടിരിക്കുകയാണ്‌.
ആർ.എസ്.എസ്. റീഡർ (ഫീഡ് റീഡർ, അഗ്രഗേറ്റർ എന്നീ പേരുകളിലും അറിയപ്പെടുന്നു) ഗണത്തിൽപ്പെടുന്ന ഏതെങ്കിലും സോഫ്റ്റ്‌വേർ ഉപയോഗിച്ച് ആർ.എസ്.എസ്. ഫീഡുകൾ സ്വീകരിക്കാനും വായിക്കാനും സാധിക്കും.
മിക്ക വെബ് ബ്രൗസറുകളിലും ആർ.എസ്.എസ്. ഫീഡ് സ്വീകരിക്കാനുള്ള സംവിധാനമുണ്ട്.
ആർ.എസ്.എസ്. റീഡറുകൾ വെബ് അടിസ്ഥിതമോ ഡെസ്ക്ടോപ്പ് അടിസ്ഥിതമോ മൊബൈൽ അടിസ്ഥിതമോ ആകാം.
ആർ.എസ്.എസ്. റീഡറുകൾ
ഫീഡുകൾ ലഭ്യമാണെന്ന്‌ സൂചിപ്പിക്കുന്ന ഓറഞ്ച്‌ നിറത്തിലുള്ള ബട്ടണുകൾ മിക്ക സൈറ്റുകളിലും ഉണ്ടാകും.
ഇതിൽ ഞെക്കുമ്പോൾ ലഭിക്കുന്ന വിവരങ്ങളനുസരിച്ച്, പ്രസ്തുത ആർ.എസ്.എസ്. ഫീഡ്, റീഡറുകളിൽ സജ്ജീകരിക്കാവുന്നതാണ്.
റീഡറുകൾ എല്ലായ്‌പ്പോഴും അവയിൽ നിർദ്ദേശിച്ചിരിക്കുന്ന സൈറ്റുകളുടെ ഏറ്റവും പുതിയ അപ്‌ഡേറ്റുകൾ പരിശോധിച്ചു കൊണ്ടിരിക്കുകയും അത് സൂക്ഷിച്ച്‌ വയ്‌ക്കുകയും പട്ടികയായി ഉപയോക്താവിന് ലഭ്യമാക്കുകയും ചെയ്യും.
മിക്ക ഓപ്പറേറ്റിങ് സിസ്റ്റങ്ങൾക്കുമുള്ള വിവിധതരത്തിലുള്ള ആർ എസ്‌ എസ്‌ റീഡറുകൾ ലഭ്യമാണ്‌.
മെയിൽ ബോക്‌സുമായി ബന്ധിപ്പിക്കാൻ പറ്റുന്ന റീഡറുകളും ഉണ്ട്‌.
ഇവയിൽ ഫീഡുകൾ‌ ഇ-മെയിലായി ലഭിക്കുന്നു.
ആർ.എൻ.എ. വൈറസ് ഇംഗ്ലീഷ് വിലാസം https://ml.wikipedia.org/wiki/RNA_virus എബോള വൈറസ്
റൈബോന്യൂക്ലിക് ആസിഡ് ജനിതകപദാർത്ഥമായിട്ടുള്ള വൈറസാണ് ആർ. എൻ. എ. വൈറസ് .
ഇവ നിരവധി രോഗങ്ങൾക്ക് കാരണമാകാറുണ്ട്.
സാർസ് , എബോള , റാബീസ് , ജലദോഷം , ഇൻഫ്ലുവെൻസ , വെസ്റ്റ്‌ നൈൽ പനി , പോളിയോ , അഞ്ചാംപനി , നിപ തുടങ്ങിയവ ആർ. എൻ. എ. വൈറസ് മൂലമുണ്ടാകുന്നവയാണ്.
ഡി. എൻ. എ. വൈറസിനേക്കാൾ തീവ്രമായ തോതിൽ ആർ. എൻ. എ. വൈറസിൽ ഉൽപരിവർത്തനം നടക്കുന്നു .
ഇക്കാരണത്താൽത്തന്നെ ഇവ മൂലമുണ്ടാകുന്ന രോഗങ്ങൾക്ക് എതിരെ വാക്സിൻ നിർമ്മിക്കുക എളുപ്പമല്ല .
ഈ വൈറസുകളെ തരംതിരിച്ച് പട്ടികപ്പെടുത്തലും അത്ര എളുപ്പമല്ലാത്തതിനും ഉൽപരിവർത്തനം കാരണമാകുന്നു.
ചിത്രശാല Lassa virus ( Arenaviridae ) Lymphocytic choriomeningitis virus ( Arenaviridae ) Hantavirus ( Bunyaviridae ) Marburg Virus ( Filoviridae ) Influenza ( Orthomyxoviridae ) Measles ( Paramyxoviridae ) Mumps virus ( Paramyxoviridae ) Human respiratory syncytial virus അവലംബം
ആർ.എസ്. സുബ്ബലക്ഷ്മി അമ്മാൾ ഇംഗ്ലീഷ് വിലാസം https://ml.wikipedia.org/wiki/R.
_Subbulakshmi_Ammal
സ്ത്രീകളുടെ , പ്രത്യേകിച്ച്, ബ്രാഹ്മണവിധവകളുടെ , വിദ്യാഭ്യാസത്തിനും ഉന്നമനത്തിനുമായി പ്രവർത്തിച്ച ഒരു സാമൂഹ്യപ്രവർത്തകയായിരുന്നു ആർ.എസ്. സുബ്ബലക്ഷ്മി അമ്മാൾ (ഓഗസ്റ്റ് 18, 1886 -ഡിസംബർ 20, 1969).
1886 ജൂലൈ‌യിൽ മദ്രാസ് പ്രസിഡൻസിയിൽ ഒരു ബ്രാഹ്മണകുടുംബത്തിൽ, ഒരു കോളേജ് പ്രൊഫസ്സറുടെ മകളായി ജനിച്ചു .
ഉയർന്ന ജാതിയിൽ പെട്ട സ്ത്രീകൾക്ക് സ്കൂൾ വിദ്യാഭ്യാസം നിഷിദ്ധമായിരുന്ന ആ കാലത്ത് അവർ മാതാപിതാക്കളുടെ സഹായത്തോടെ പഠനം നടത്തി.
അന്നത്തെ ആചാരപ്രകാരം പ്രായപൂർത്തിയെത്തുന്നതിനു മുൻപേ വിവാഹിതയായെങ്കിലും ഭർത്താവിന്റെ അകാലനിര്യാണത്തെ തുടർന്ന് പതിനൊന്നാം വയസ്സിൽ സുബ്ബലക്ഷ്മി കന്യകയായ വിധവയായിത്തീർന്നു.
സ്വന്തം കുടുംബത്തിന്റെ പിന്തുണയോടെ മാമൂലുകളെ ധിക്കരിച്ച് അവർ മദ്രാസിലെ പ്രസിഡൻസി കോൺവെന്റ് ഹയർ സെക്കൻഡറി സ്കൂളിൽ ചേർന്നു.
സ്വർണ്ണമെഡലുകളോടെ സ്കൂൾ വിദ്യാഭ്യാസം പൂർത്തിയാക്കിയ ശേഷം മദ്രാസ് പ്രസിഡൻസി കോളേജിൽ ചേർന്ന് ഗണിതശാസ്ത്രവും സസ്യശാസ്ത്രവും അഭ്യസിച്ചു.
1912-ൽ ബിരുദം നേടി.
മദ്രാസ് പ്രവിശ്യയിൽ ബിരുദം നേടിയ ആദ്യത്തെ ഹിന്ദു വിധവയാണ് സുബ്ബലക്ഷ്മി അമ്മാൾ.
R.S.Subbalakshmi early 1900s അവലംബം Subbalakshmi Ammal, 4:117–118, Encyclopedia of India, Thomson Gale R. S. Subbalakshmi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആർ.എൻ. ജോ ഡിക്രൂസ് ഇംഗ്ലീഷ് വിലാസം https://ml.wikipedia.org/wiki/R_N_Joe_D_Cruz
കേന്ദ്ര സാഹിത്യ അക്കാദമി പുരസ്കാരം ലഭിച്ച തമിഴ് നോവലിസ്റ്റാണ് ആർ.എൻ. ജോ ഡിക്രൂസ് .
രണ്ടു നോവലുകൾ പ്രസിദ്ധീകരിച്ചിട്ടുണ്ട്.
മരിയൻ എന്ന സിനിമക്ക് സംഭാഷണമെഴുതുകയും മത്സ്യത്തൊഴിലാളികളെക്കുറിച്ച് രണ്ട് ഡോക്യുമെന്ററികൾ നിർമ്മിക്കുകയും ചെയ്തു.
തമിഴ്നാട്ടിലെ തൂത്തുക്കുടി സ്വദേശിയായ ജോ ഇപ്പോൾ ചെന്നൈയിലാണ് താമസം.
ഒരു ഷിപ്പിംഗ് കമ്പനിയിൽ വൈസ് പ്രസിഡന്റാണ്.
ചെന്നൈ ലൊയോള കോളേജിൽ നിന്ന് സാമ്പത്തികശാസ്ത്രത്തിൽ ബിരുദാനന്ദര ബിരുദവും എം ഫില്ലും നേടി.
കടലും മതേസ്യത്തൊഴിലാളി ജീവിതവുമാണ് ജോ കൃതികളുടെ കേന്ദ്ര പ്രമേയങ്ങൾ.
സംസ്കൃത ഭാഷ പ്രചരിപ്പിക്കുന്ന സംസ്കൃത ഭാരതി എന്ന സംഘടയുടെ തമിഴ്‌നാട് സംസ്ഥാന പ്രസിഡന്റാണ്.
കൃതികൾ ആഴി ചൂഴ് ഉലക്(2005) കോർവൈ (2009) അസ്തിനപുരം (2016) ഭീഷണിയും പ്രസാധകരുടെ നിരാകരണവും
ഫെയ്സ്ബുക്കിൽ മോദി അനുകൂല പോസ്റ്റിട്ടതിനെത്തുടർന്ന് 'ആഴി ചൂഴ് ഉലക്' (Ocean Ringed World) എന്ന നോവലിന്റെ  ഇംഗ്ലീഷ് പരിഭാഷയുടെ പുറത്തിറക്കുന്നതിൽ നിന്ന് പിൻമാറാൻ പ്രസാധകരായ നവയാന തീരുമാനിച്ചു.
2009ൽ പുറത്തിറങ്ങിയ ജോയുടെ കോർക്കൈ എന്ന നോവലിൽ ക്രിസ്തു മതത്തെയും, പാതിരിമാരെയും, കന്യാസ്ത്രീകളേയും ഒക്കെ അധിക്ഷേപിക്കുന്ന ഭാഗങ്ങളുണ്ട് എന്നാരോപിച്ച് 2015ൽ അദ്ദേഹത്തിനെതിരെ സിവിലായും ക്രിമിനലായും കേസുകൾ റെജിസ്റ്റർ ചെയ്യപ്പെട്ടു.
2016 ൽ “അസ്തിനപുരം” എന്ന തന്റെ മൂന്നാമത്തെ നോവലിന്റെ പ്രകാശന വേദിയിൽ വെച്ച്, നോവലെഴുത്ത് എന്നന്നേക്കുമായി അവസാനിപ്പിക്കുന്നതായി അദ്ദേഹം പ്രഖ്യാപിച്ചു.
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (2013) അവലംബം ↑ {{ cite news }} : Check date values in: | accessdate= ( help ) ↑ ↑ {{ cite web }} : | first= missing | last= ( help ) ↑ ↑ http://www.janamtv.com/2016/07/30/hippocratic-stand-joe-dcruz-perumal-murugan/#.
V-HUrp7i1z0 ↑ {{ cite web }} : Check | url= value ( help ) ; Check date values in: | accessdate= ( help )
ആർ.എൽ. ഭാട്ട്യ ഇംഗ്ലീഷ് വിലാസം https://ml.wikipedia.org/wiki/R.
_Bhatia
അർ .
എൽ. ഭാട്ട്യ എന്ന രഘുനന്ദൻ ലാൽ ഭാട്ട്യ 23 ജൂൺ 2004 മുതൽ 10 ജൂലൈ 2008 വരെ കേരളത്തിന്റെ ഗവർണ്ണറായിരുന്നു.
10 July 2008 to 28 June 2009 വരെ ബിഹാറിന്റെ ഗവർണ്ണറായും അദ്ദേഹം സേവനമനുഷ്ടിച്ചിട്ടുണ്ട്.
ദേവി ഭാട്ട്യയും അറൂറാമൽ ഭാട്ട്യയും ആയിരുന്നു അർ .
എൽ. ഭാട്ട്യയുടെ മാതാപിതാക്കൾ.
പഞ്ചാബിലെ അമൃതസറിലാണ് അദ്ദേഹം ജനിച്ചത്.
ഇന്നത്തെ പാകിസ്താനിലുള്ള ലഹോറിലെ പഞ്ചാബ് സർവ്വകലാശാലയിലാണ് അദ്ദേഹം തന്റെ ബിരുദം നേടിയത്.
ഇവിടെനിന്ന് അദ്ദേഹം എൽ. എൽ. ബി എടുത്തു.
1972ൽ അദ്ദേഹം അമൃതസർ പാർലിമെന്റ് മണ്ഡലത്തിൽനിന്നും ലോക്‌സഭയിലേയ്ക്കു കോൺഗ്രസ്സ് പാർട്ടി പ്രതിനിധിയായി തിരഞ്ഞെടുക്കപ്പെട്ടു.
1980, 1985, 1992, 1996,1999 എന്നീ തിരഞ്ഞെടുപ്പുകളിലും അദ്ദേഹം പാർലിമെന്റ് അംഗമായി.
അദ്ദേഹം July 1992 until 1993 വരെ ഇന്ത്യയുടെ വിദേശകാര്യ മന്ത്രിയായിരുന്നു.
1983 to 1990 വരെ ഇന്ത്യ ബൾഗേറിയ സൗഹൃദ സൊസൈറ്റിയുടെ ചെയർമാൻ ആയിരുന്നു.
1981 to 1983 വരെ അദ്ദേഹം All India Peace Solidarity organizationന്റെ ഉപ അദ്ധ്യക്ഷനായിരുന്നു.
1983 to 1984 വർഷങ്ങളിൽ Friends of Soviet Union ന്റെ ഉപാദ്ധ്യക്ഷനായി സേവനം അനുഷ്ടിച്ചു.
2004ൽ സിക്കന്ദർ ഭക്തിന്റെ നിര്യാണത്തിനുശേഷം അദ്ദേഹം കേരളത്തിന്റെ ഗവർണ്ണറായി ചുമതലയേറ്റു.
നാലു വർഷത്തിനുശേഷം അദ്ദേഹം ബിഹാർ ഗവർണ്ണറായി.
2009ൽ അദ്ദേഹം ഭരണരംഗത്തിൽനിന്നും ഒഴിഞ്ഞ് സ്വകാര്യജീവിതം നയിച്ചുവരുന്നു.
He was sworn in on 10 July 2008.
2021 മെയ് 14 ന് 99 -ആം വയസ്സിൽ മരണമടഞ്ഞു അവലംബം
ആർ.കെ. ദാമോദരൻ ഇംഗ്ലീഷ് വിലാസം https://ml.wikipedia.org/wiki/R.
K._Damodaran
പ്രമുഖ കവിയും ഗാനരചയിതാവുമാണ് ആർ.കെ. ദാമോദരൻ.
ദീർഘകാലം മാതൃഭൂമിയിൽ ജീവനക്കാരനായിരുന്നു.
ലളിത സംഗീത ശാഖയിൽ കേരള സംഗീതനാടക അക്കാദമിയുടെ 2013 ലെ കലാശ്രീ പുരസ്കാരം ലഭിച്ചിട്ടുണ്ട്.
1953 ഓഗസ്റ്റ് 1-ന് കർക്കടകമാസത്തിലെ രേവതി നക്ഷത്രത്തിൽ പാലക്കാട് ജില്ലയിലെ മഞ്ഞപ്രയിൽ പരേതരായ കൊടത്താനാട്ടുചിറയിൽ കളത്തിൽ രാമൻകുട്ടി നായരുടെയും പാലക്കാട് പള്ളത്തേരി കപ്പാടത്ത് പുത്തൻവീട്ടിൽ കല്യാണിക്കുട്ടിയമ്മയുടെയും മകനായി ജനിച്ച ദാമോദരൻ, എന്നാൽ പഠിച്ചതും വളർന്നതുമെല്ലാം എറണാകുളത്താണ് .
അച്ഛന്റെ ജോലി എറണാകുളത്തായിരുന്നതുകൊണ്ടാണ് അദ്ദേഹം എറണാകുളത്തുകാരനായത്.
എറണാകുളം ഭാരതീയ വിദ്യാഭവൻ, മഹാരാജാസ് കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
1978-ൽ പുറത്തിറങ്ങിയ രാജു റഹീം എന്ന ചിത്രത്തിനുവേണ്ടിയാണ് ആദ്യമായി ഗാനരചന നിർവ്വഹിച്ചത്.
ഈ ചിത്രത്തിലെ രവിവർമ്മച്ചിത്രത്തിൻ രതിഭാവമേ എന്ന ഗാനം സൂപ്പർഹിറ്റായിരുന്നു.
എം.കെ. അർജുനൻ ഈണം പകർന്ന ഈ ഗാനം ആലപിച്ചത് യേശുദാസാണ് .
തുടർന്ന് 100-ഓളം ചിത്രങ്ങൾക്കുവേണ്ടി അദ്ദേഹം ഗാനരചന നിർവ്വഹിച്ചു.
മലയാളത്തിലെ മിക്ക പ്രമുഖ സംഗീതസംവിധായകർക്കൊപ്പവും അദ്ദേഹം പ്രവർത്തിച്ചിട്ടുണ്ട്.
സുഖം ഒരു ഗ്രീഷ്മമിറങ്ങിയ ഭൂവിൽ, താളം തെറ്റിയ താരാട്ട്, ചന്ദ്രകിരണത്തിൻ ചന്ദനമുണ്ണും തുടങ്ങിയവ അദ്ദേഹത്തിന്റെ പ്രസിദ്ധ ചലച്ചിത്രഗാനങ്ങളാണ്.
എങ്കിലും ദാമോദരനെ കൂടുതൽ അടുത്തറിയുന്നത് അദ്ദേഹം എഴുതിയ ഭക്തിഗാനങ്ങളിലൂടെയാണ്.
1980-ൽ പുറത്തിറങ്ങിയ ഹരിശ്രീ പ്രസാദം എന്ന ആൽബത്തിനുവേണ്ടിയാണ് അദ്ദേഹം ആദ്യമായി ഭക്തിഗാനങ്ങൾ എഴുതിയത്.
മറ്റൊരു നവാഗതനായിരുന്ന ടി.എസ്. രാധാകൃഷ്ണനായിരുന്നു സംഗീതസംവിധായകൻ.
പി. ജയചന്ദ്രൻ , കാഞ്ഞങ്ങാട് രാമചന്ദ്രൻ , കാവാലം ശ്രീകുമാർ , കല്യാണി മേനോൻ , മെഹബൂബ് എന്നിവർ ഗാനങ്ങൾ ആലപിച്ച് ഈ ആൽബം അക്കാലത്ത് വൻ ഹിറ്റായിരുന്നു.
തുടർന്ന് 300-ഓളം ആൽബങ്ങൾക്ക് അദ്ദേഹം ഗാനരചന നിർവ്വഹിച്ചിട്ടുണ്ട്.
കൂടുതലും അയ്യപ്പഭക്തിഗാനങ്ങളാണ് അദ്ദേഹം രചിച്ചിട്ടുള്ളത്.
അവയിൽ തന്നെ, ഖൽബിന്റെ വാനിൽ ഒരു ഹൂറിപ്പരുന്ത്, കൊച്ചുതൊമ്മൻ സ്വാമിയുണ്ട് കൂട്ടുകാരുണ്ട് തുടങ്ങിയ ഗാനങ്ങൾ അതുവരെ കേട്ട അയ്യപ്പഭക്തിഗാനങ്ങളിൽ നിന്ന് വ്യത്യസ്തമായി മതേതരപശ്ചാത്തലത്തിൽ രചിച്ച ഗാനങ്ങളെന്ന നിലയിൽ ശ്രദ്ധേയമാണ്.
ദാമോദരൻ-രാധാകൃഷ്ണൻ സഖ്യത്തിന്റേതുമാത്രമായി ഏകദേശം മുപ്പതിനടുത്ത് ആൽബങ്ങളുണ്ട്.
അയ്യപ്പസ്തുതികളിൽ കൂടുതൽ വ്യത്യസ്തത പുലർത്തുക എന്നതാണ് തന്റെ ലക്ഷ്യമെന്ന് അദ്ദേഹം പറയുന്നു.
1996-ൽ പുറത്തിറങ്ങിയ മകരോത്സവം എന്ന ആൽബത്തിനുവേണ്ടി അദ്ദേഹം രചിച്ച തറവാട്ടിൽ മലയാളിയ്ക്കയ്യനയ്യപ്പൻ സ്വാമിയ്ക്ക് എന്ന ഗാനത്തിന്റെ പല്ലവിയിൽ മലയാളം , തമിഴ് , തെലുങ്ക് , കന്നഡ എന്നീ നാലുഭാഷകളിലെയും പ്രയോഗങ്ങൾ ഉപയോഗിച്ചിട്ടുണ്ട്.
എം.എസ്. വിശ്വനാഥൻ ഈണം പകർന്ന ഈ ഗാനം ആലപിച്ചത് ബിജു നാരായണനാണ് .
ഒരു രാഷ്ട്രീയപ്പാർട്ടിയോടും അടുപ്പമില്ലെങ്കിലും നിരവധി രാഷ്ട്രീയഗാനങ്ങളും അദ്ദേഹം രചിച്ചിട്ടുണ്ട്.
മുൻ മുഖ്യമന്ത്രി കെ. കരുണാകരനെക്കുറിച്ചെഴുതിയ ' കരുത്ത് ജന്മമെടുത്തപ്പോൾ കരുണാകർജി ലീഡർജി എന്നുതുടങ്ങുന്ന ഗാനം കൊണ്ട് കരുണാകരന്റെ പ്രശംസയും അദ്ദേഹം നേടിയെടുത്തു.
കേരള സ്കൂൾ കലോത്സവം അടക്കം നിരവധി പരിപാടികളിൽ പാടാൻ വേണ്ടിയും അദ്ദേഹം ഗാനങ്ങൾ രചിച്ചിട്ടുണ്ട്.
അവയിൽ, ടി.എസ്. രാധാകൃഷ്ണൻ ഈണം നൽകി സതീഷ് ഭട്ട് ആലപിച്ച ഗാന്ധിജി ദർശിച്ച സ്വപ്നത്തിലൊന്നിലെ എന്ന ഗാനം സർവ്വകലാശാലാ കലോത്സവത്തിന്റെ സോണൽ-നാഷണൽ ഘട്ടങ്ങൾ കടന്ന് റഷ്യയിൽ നടന്ന അന്തർദ്ദേശീയ യുവജനോത്സവത്തിലേയ്ക്ക് തിരഞ്ഞെടുക്കപ്പെട്ടു.
കൂടാതെ, ഇന്ത്യൻ ക്രിക്കറ്റ് , ഫുട്ബോൾ ടീമുകൾക്കുവേണ്ടിയും അദ്ദേഹം ഗാനങ്ങൾ രചിച്ചിട്ടുണ്ട്.
ടീം ഇന്ത്യ വിജയീ ഭവഃ, ഗോൾ ഫുട്ബോൾ എന്നിവ അവയിൽ ശ്രദ്ധേയമാണ്.
അധുനാതനം, കഥാ രാവണീയം എന്നീ രണ്ട് കാവ്യസമാഹാരങ്ങൾ ആർ.കെ. ദാമോദരൻ പ്രസിദ്ധീകരിച്ചിട്ടുണ്ട്.
അമ്മേ നാരായണ, അരവണ മധുരം എന്നിവ ആർ.കെ. യുടെ ഗാനസമാഹാര ഗ്രന്ഥങ്ങളാണ്.
കേരള സംഗീതനാടക അക്കാദമിയുടെ ‘കലാശ്രീ’ പുരസ്‌കാരം (2013), കുഞ്ഞുണ്ണിമാസ്റ്റർ പുരസ്‌കാരം (2008), വാദ്യമിത്ര സുവർണ്ണമുദ്ര (2006), അയ്യപ്പഗാനശ്രീ പുരസ്‌കാരം (1994), ഇപ്റ്റയുടെ ദേശീയോദ്ഗ്രഥന ഗാനപുരസ്‌കാരം (1992), നാന മിനിസ്‌ക്രീൻ അവാർഡ് (1991) തുടങ്ങി നിരവധി അംഗീകാരങ്ങൾ ലഭിച്ചിട്ടുണ്ട്.
മഹാരാജാസ് കോളേജിലെ സഹപാഠിയായിരുന്ന വടക്കൻ പറവൂർ സ്വദേശിനി രാജലക്ഷ്മിയാണ് ദാമോദരന്റെ ഭാര്യ.
1985-ലായിരുന്നു ഇവരുടെ വിവാഹം.
ഇവർക്ക് അനഘ എന്ന പേരിൽ ഒരു മകളുണ്ട്.
മകൾ ഇപ്പോൾ വിവാഹിതയായി വിദേശത്ത് താമസിയ്ക്കുന്നു.
എറണാകുളം കലൂരിലാണ് ദാമോദരനും രാജലക്ഷ്മിയും താമസിയ്ക്കുന്നത്.
പുരസ്കാരങ്ങൾ കേരള സംഗീതനാടക അക്കാദമിയുടെ കലാശ്രീ പുരസ്കാരം (2013) ചലച്ചിത്രഗാനങ്ങൾ ചിത്രം വർഷം സംഗീതം സംവിധാനം സഹരചയിതാക്കൾ രാജു റഹിം 1978 എം.കെ. അർജ്ജുനൻ എ.ബി. രാജ് ഭരണിക്കാവ് ശിവകുമാർ , ചിറയിൻകീഴ് രാമകൃഷ്ണൻ നായർ അനുഭവങ്ങളേ നന്ദി 1979 ജി. ദേവരാജൻ ഐ വി ശശി യൂസഫലി കേച്ചേരി ഇരുമ്പഴികൾ 1979 എം.കെ. അർജ്ജുനൻ എ.ബി. രാജ് അകലങ്ങളിൽ അഭയം 1980 ജി. ദേവരാജൻ ജേസി വയൽ 1981 ജി. ദേവരാജൻ ആന്റണി ഈസ്റ്റ്മാൻ ഇണയെ തേടി 1981 ജോൺസൺ ആന്റണി ഈസ്റ്റ്മാൻ രക്തം 1981 ജോൺസൺ ജോഷി അടിമച്ചങ്ങല 1981 എം.കെ. അർജ്ജുനൻ എ.ബി. രാജ് വഴികൾ യാത്രക്കാർ 1981 ബെൻ സുരേന്ദ്രൻ എ.ബി. രാജ് കർത്തവ്യം 1982 സത്യം ജോഷി പ്രതിജ്ഞ 1983 ബെൻ സുരേന്ദ്രൻ പി എൻ സുന്ദരം പൂവച്ചൽ ഖാദർ താളം തെറ്റിയ താരാട്ട് 1983 രവീന്ദ്രൻ എ.ബി. രാജ് ഒരു സന്ദേശം കൂടി 1985 ശ്യാം കൊച്ചിൻ ഹനീഫ മിഴിനീർപ്പൂവുകൾ 1986 എം.കെ. അർജ്ജുനൻ കമൽ പപ്പൻ പ്രിയപ്പെട്ട പപ്പൻ 1986 ആലപ്പി രംഗനാഥ് സത്യൻ അന്തിക്കാട് സത്യൻ അന്തിക്കാട് എന്റെ എന്റേതുമാത്രം 1986 ജോൺസൺ ജെ.ശശികുമാർ തടവറയിലെ രാജാക്കന്മാർ 1989 വിദ്യാധരൻ പി ചന്ദ്രകുമാർ മിസ്സ് പമീല 1989 വിദ്യാധരൻ തേവലക്കര ചെല്ലപ്പൻ പൂവച്ചൽ ഖാദർ പൊന്നരഞ്ഞാണം 1990 കോഴിക്കോട്‌ യേശുദാസ്‌ പി ആർ എസ് ബാബു ഇരിക്കു എം ഡി അകത്തുണ്ട്‌ 1991 ശ്യാം പി.ജി. വിശ്വംഭരൻ രഞ്ജിത്ത് മട്ടാഞ്ചേരി പ്രദീപ് അഷ്ടമിച്ചിറ ഈഗിൾ 1991 രവീന്ദ്രൻ അമ്പിളി കള്ളൻ കപ്പലിൽ തന്നെ 1992 മോഹൻ സിതാര തേവലക്കര ചെല്ലപ്പൻ മാന്ത്രികച്ചെപ്പ് 1992 ജോൺസൺ അനിൽ ബാബു കൈതപ്രം , പൂവച്ചൽ ഖാദർ അവളറിയാതെ 1992 എസ്.പി. വെങ്കിടേഷ് ആഷാ ഖാൻ ചന്ദു നായർ സ്ത്രീധനം 1993 എസ്.പി. വെങ്കിടേഷ് അനിൽ ബാബു അവലംബം ↑ {{ cite news }} : Check date values in: | accessdate= and | date= ( help )
ആർ.കെ. നാരായൺ ഇംഗ്ലീഷ് വിലാസം https://ml.wikipedia.org/wiki/R.
K._Narayan
ഇംഗ്ലീഷ് ഭാഷയിൽ എഴുതുന്ന ഇന്ത്യൻ നോവലിസ്റ്റുകളിൽ ഏറ്റവും പ്രശസ്തരിൽ ഒരാളാണ് ആർ.കെ. നാരായൺ .
പരക്കെ വായിക്കപ്പെട്ടിട്ടുള്ള കൃതികളുടെ കർത്താവായ ആർ.കെ. നാരായണിന്റെ ജനനപ്പേര് രാശിപുരം കൃഷ്ണസ്വാമി അയ്യർ നാരായണസ്വാമി എന്നായിരുന്നു.
ആർ.കെ. നാരായണിന്റെ സംവേദനക്ഷമവും മനോഹരമായി ചിത്രീകരിച്ചതുമായ പല കഥകളുടെയും പശ്ചാത്തലം തെക്കേ ഇന്ത്യയിലെ സാങ്കല്പിക പട്ടണമായ മാൽഗുഡി എന്ന പട്ടണമാണ്.
സ്വാമി ആന്റ് ഫ്രണ്ട്സ് എന്ന തന്റെ ആദ്യനോവൽ മുതൽ ആർ.കെ. നാരായണന്റെ മിക്ക നോവലുകളും തനതായ വ്യക്തിത്വം നിലനിർത്തവേ തന്നെ പല ഇന്ത്യൻ സ്വഭാവ വിശേഷതകളും പ്രകടിപ്പിക്കുന്നു.
നിത്യജീവിതത്തിന്റെ ഹാസ്യവും ഊർജ്ജവും ആഘോഷിച്ച് സ്നേഹപൂർണ്ണമായ മനുഷ്യത്വത്തിൽ അധിഷ്ടിതമായി നോവലുകൾ രചിച്ച വില്യം ഫോക്നറുമായി ആർ.കെ. നാരായണനെ ഉപമിക്കാറുണ്ട്.
ആർ. കെ. നാരായണൻ ബ്രിട്ടീഷ് ഇന്ത്യയിലെ മദ്രാസിൽ (ഇപ്പോൾ ചെന്നൈ, തമിഴ്‌നാട്)  ഒരു അയ്യർ വടാമ തമിഴ് ബ്രാഹ്മണ കുടുംബത്തിൽ 1906 ഒക്ടോബർ 10 -ന് ജനിച്ചു.
ആറ് ആൺമക്കളും രണ്ട് പെൺമക്കളുമുള്ള ഒരു കുടുംബത്തിലെ എട്ട് മക്കളിൽ ഒരാളായിരുന്നു അദ്ദേഹം.
ആൺകുട്ടികളിൽ രണ്ടാമനായിരുന്ന നാരായണന്റെ ഇളയ സഹോദരൻ രാമചന്ദ്രൻ പിന്നീട് ജെമിനി സ്റ്റുഡിയോയിൽ പത്രാധിപരായി.
പ്രശസ്തനായ ഇന്ത്യൻ കാർട്ടൂണിസ്റ്റായ ആർ.കെ. ലക്ഷ്മൺ ഇളയ സഹോദരനാണ്‌.